b'\n_START_ARTICLE_\n\xc4\x8clove\xc5\xa1ko telo\n_START_PARAGRAPH_\n\xc4\x8clov\xc3\xa9\xc5\xa1ko tel\xc3\xb3 sestavljajo glava, vrat, trup, dve roki, dve nogi in spolovila v dimljah, ki se pri mo\xc5\xa1kih in \xc5\xbeenskah razlikujejo. Vsak del telesa sestavljajo razli\xc4\x8dne celice. Ocenjujejo, da je v odraslem \xc4\x8dlove\xc5\xa1kem telesu pribli\xc5\xbeno 37,2 bilijonov celic. To \xc5\xa1tevilo predstavlja delne podatke in za\xc4\x8detno to\xc4\x8dko nadaljnih izra\xc4\x8dunov. Dolo\xc4\x8deno je na osnovi \xc5\xa1tevila vseh organov v telesu in vrst celic. \xc4\x8clove\xc5\xa1ko telo sestavljajo dolo\xc4\x8deni kemi\xc4\x8dni elementi v razli\xc4\x8dnih razmerjih._NEWLINE_Znanstvena veda, ki preu\xc4\x8duje zgradbo telesa, je anatomija, fiziologija pa preu\xc4\x8duje \xc5\xbeivljenjske procese v njem.'